Document ID: 31992R2011

KOMISSION ASETUS (ETY) N:o 2011/92,
annettu 20 päivänä heinäkuuta 1992,
asetuksen (ETY) N:o 2752/89 liitteen II muuttamisesta sekä yhden tärkkelystonnin valmistamiseen tarvittavan perunamäärän ja siitä maksettavan vähimmäishinnan määrittämisestä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 1738/92(2),
ottaa huomioon perunatärkkelykseen sovellettavan tuotantotukijärjestelmän tietyistä yksityiskohtaisista säännöistä 25 päivänä maaliskuuta 1986 annetun neuvoston asetuksen (ETY) N:o 1008/86(3), sellaisena kuin se on muutettuna asetuksella (ETY) N:o 1744/92(4), ja erityisesti sen 3 artiklan,
ottaa huomioon tärkkelyksen valmistajan perunan tuottajalle perunoista maksaman vähimmäishinnan vahvistamisesta viljojen markkinointivuodeksi 1992/1993 1 päivänä heinäkuuta 1992 annetun neuvoston asetuksen (ETY) N:o 1745/92(5), ja erityisesti sen 2 artiklan,
sekä katsoo, että
asetuksen (ETY) N:o 1008/86 1 artiklassa säädetään, että neuvosto vahvistaa tärkkelyksen valmistajan perunan tuottajalle yhden tärkkelystonnin valmistamiseen tarvittavasta perunamäärästä maksaman vähimmäishinnan ja että tämä hinta määräytyy tosiasiallisesti toimitetun perunamäärän ja tärkkelyspitoisuuden mukaan; asetuksessa (ETY) N:o 1745/92 vahvistetaan kyseinen vähimmäishinta 241,21 ecuksi viljojen markkinointivuodeksi 1992/1993,
asetuksessa (ETY) N:o 1744/92 vahvistetaan perunatärkkelyksen tuottajalle maksettava palkkio 18,67 ecuksi markkinointivuonna 1992/1993 tuotetulta tärkkelystonnilta; palkkio määräytyy tosiasiallisesti toimitetun perunamäärän ja tärkkelyspitoisuuden mukaan,
on tarpeen vahvistaa tarkka vähimmäishinta ja perunoista maksettava palkkio edellä vahvistettujen säännösten mukaisesti, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan komission asetuksen (ETY) N:o 2752/89(6) liite II tämän asetuksen liitteellä.
2 artikla
1 Yhden tärkkelystonnin valmistamiseen tarvittava perunamäärä ja tärkkelyksen valmistajan maksettavaksi kuuluva vähimmäishinta tehtaaseen toimitettuna vahvistetaan tämän asetuksen liitteen mukaisesti.
2 Kun perunoiden tärkkelyspitoisuus määritetään Reimannin tai Perowin vaa'alla ja pitoisuus vastaa lukua, joka esiintyy kahdella tai kolmella rivillä liitteen toisessa sarakkeessa, sovelletaan toisen tai kolmannen rivin asteikkoja.
3 artikla
Kumotaan komission asetus (ETY) N:o 1846/90(7).
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1992.

Labels: 2
17
6